Document ID: /roh_data/filtered/fineweb-2-filterrobots_roh.jsonl.gz/2033

Il suspect d’ina cugliunaria saja naschì sin basa d’ina controlla interna, ha ditg la pledadra da la ETH Losanna Madeleine von Holzen. Cun quai ha von Holzen confermà in rapport da Radio televisiun da la Svizra romanda.
Cussegl da la ETH informà, 1 persuna pertutgada
Suenter l’inoltraziun da la denunzia penala saja il Cussegl da las scolas politecnicas federalas vegnì infurmà immediat. Pertutgà saja in commember da l’administraziun da persunal dal Blue Brain Project.
Nagina finanziaziun internaziunala
Il Blue Brain Project, lantschà il 2005, è in project svizzer da la ETH Losanna che sa fatschenta cun la perscrutaziun dal tscharvè. La pledadra von Holzen ha accentuà ch’il project na profiteschia betg da daners europeics. Pli tard è il project però vegnì integrà en l'internaziunal Human Brain Project.
RR novitads 15:00